User:Jepson Roque Reyes

TUNGKOL SA AKIN: JEPSON R. REYES

Sino si Jepson?

Ako si Jepson Roque Reyes. Ipinanganak noong ika-19 ng Setyembre taong 1997 sa Catbalogan City, Samar. Dalawampu't limang (25) taong gulang. Nakatira sa Camella Homes, Barangay Salinas III, Bacoor City, Cavite. Mayroong tangkad na 5 feet 7 inches at bigat na 54 kilogram. Ako ay mayroong tatlong kapatid, dalawang lalaki at isang babae. Ang aking mga magulang ay sina Reynaldo V. Reyes at Rosalina T. Roque ngunit ang aking ina ay sumakabilang-buhay na noong ako ay dalawang taon pa lamang. Ako ay nagtapos ng elementarya sa Palico Elementary School. Sa General Emilio Aguinaldo National High School noong Junior High School at sa University of Perpetual Help System DALTA-Molino Campus at AMA Institute of Learning Center-Bacoor Campus sa kursong Accountancy, Business Management (ABM) noong Senior High School. Sa kasulukuyan, ako ay nasa aking unang taon sa kolehiyo sa Cavite State University-Imus Campus.

Saan nag-aaral si Jepson?

Ako ay nasa aking unang taon sa kolehiyo sa Cavite State University-Imus Campus. Ang aking kurso ay Bachelor of Science in Business Management. Ito ang kursong aking kinuha sapagkat ninanais ko na makapagpatayo ng aking sariling negosyo. Bukod pa rito, mayroon din akong kaunting kaalaman hinggil sa kursong ito bunga ng aking mga karanasan mula sa mga trabahong aking napasukan. Ako ay nagsisikap at nag-aaral ng mabuti sapagkat ang edukasyon ay tunay na napakahalaga, hindi man ibig sabihin na kapag nakapagtapos ng pag-aaral ay tiyak na ang magandang kinabukasan ngunit ito ay daan patungo rito sapagkat habang nag-aaral ay natututo at nakararanas tayo ng iba't-ibang mga bagay na makatutulong at magagamit natin para sa hinaharap higit lalo sa pagkamit ng ating mga pangarap.

Ano ang sport ni Jepson?

Ako ay mahilig maglaro ng basketball simula bata pa lamang ako hanggang sa kasalukuyan. Sa larangang ito ay aking hinahangaan si Derrick Martell Rose ng National Basketball Association (NBA). Sa aming barangay at kahit sa iba pa mang mga lugar ay palagi akong sumasali sa tuwing mayroong liga katulad na lamang ng Inter-Barangay League na isinagawa ni Mayor Strike Revilla sa Bacoor. Ako ay tatlong beses ng nagkamit ng karangalan na Most Valuable Player (MVP) mula sa iba't-ibang liga na aking sinalihan, maging Mythical 5 sa ginanap na Intramurals noong ako ay nag-aaral sa University of Perpetual Help System DALTA-Molino Campus. Gayundin sa Cavite State University-Imus Campus na aking kasalukuyang paaralan, kung saan noong aming Intramurals ay isa ako sa manlalaro ng basketball team ng aming kurso at ang aming koponan ay nagkamit ng Ikatlong Karangalan. Ang basketball ay parte na ng aking buhay at aking pinapangarap na makasali at makasama sa mga kilalang koponan, lokal o internasyonal man, kung kaya't ito ay aking pagsisikapan.

Ano ang mga interes at hilig gawin ni Jepson?

Ako ay mahilig ding maglaro ng online games katulad na lamang ng Dota 2, Crossfire, Mobile Legends, at Clash Royale bukod sa paglalaro ng basketball. Mahilig din akong manood ng iba't-ibang movies katulad na lamang ng Spider-Man, atbp. Mahilig din akong mag-ehersisyo sapagkat bilang isang manlalaro ay kinakailangang malakas at nasa kondisyon ang aking pangangatawan. Ang pag-eehersisyo rin ay mahalaga sapagkat ito ay nakatutulong sa atin upang maiwasan ang iba't-ibang klase ng mga sakit sapagkat pinalalakas nito ang ating pangangatawan, maging nakatutulong ito upang maiwasan ang mental health problem higit lalo noong kapanahunan ng pandemya, kung saan limitado lamang ang galaw ng mga tao. Ako rin ay mahilig magbisikleta sapagkat nakapupunta ako sa iba't-ibang mga lugar gamit lamang ito, maging nakakikilala at nagkakaroon ako ng bagong mga kaibigan sa tuwing mayroon akong sinasamahang grupo ng mga bikers. Idagdag pa ang aking hilig sa pagluluto, kung kaya't Cookery ang aking kinuha sa asignaturang Technology and Livelihood Education (TLE) noong ako ay nasa Junior High School. Ako ay tunay na napakaraming interes at hilig gawin sa aking buhay sapagkat kagaya nga ng palaging sinasabi ng marami, "You Only Live Once (YOLO)", kung kaya't marapat na gawin na natin ang lahat ng gusto nating gawin habang tayo ay nabubuhay pa rito sa mundong ibabaw.

Ano ang mga karangalan na nakamit ni Jepson?

Ako ay nagkamit na ng iba't-ibang karangalan simula noong ako ay nag-aral katulad na lamang ng Perfect Attendance, Leadership Award, at higit sa lahat, Honors. Bukod pa rito, kagaya na lamang ng aking nabanggit hinggil sa paglalaro ng basketball ay nagkamit na ako ng karangalan na Most Valueable Player (MVP) at Mythical 5. Gayundin sa mga pageantry na aking sinalihan at sa promenade na ginanap noong ako ay nasa Junior High School, kung saan ako ay naging Cotillion Prince. Sa trabaho ay nagkamit din ako ng karangalan na Employee of the Year. Ang bawat karangalan na aking natatanggap ay aking pinapahalagahan at minamahal sapagkat ito ay simbolismo ng lahat ng aking paghihirap at aking nagiging inspirasyon upang magpatuloy at mas palaguin pa ang aking sarili.

Ano ang mga karanasan ni Jepson sa pagtatrabaho?

Marami na akong iba't-ibang trabahong napasukan higit lalo sa tuwing bakasyon sa paaralan sapagkat gusto kong magkaroon ng karanasan sa pagtatrabaho bago pa man ako makapagtapos ng pag-aaral. Bukod pa rito, malaking tulong din sa akin ang nakukuha kong sahod sapagkat ito ay aking iniipon at ginagamit sa tuwing pasukan na, kung saan kinakailangang bumili ng mga kagamitan para sa pag-aaral, maging sa iba pang mga bagay. Ang pagtatrabaho ay tunay na napakahalaga, hindi lamang para sa akin ngunit para sa bawat isa sapagkat bukod sa tulong pinansyal na naibibigay nito na kinakailangan natin sa pang-araw-araw na pamumuhay ay nakakatulong din ito upang tayo ay magkaroon ng karanasan na makatutulong at magagamit natin sa hinaharap. Higit sa lahat, sa tulong ng pagtatrabaho o pagkakaroon ng karanasan sa pagtatrabaho ay napapalago natin ang ating kaalaman at ang ating sarili.